Artochia

Artochia er en gruppe (slekt) av biller som hører til underfamilien punktøyekortvinger (Omaliinae) i den store familien kortvinger (Staphylinidae).

Utseende 
Små (gjerne ca. 2,5 millimeter), avlange, blanke, rødbrunlige kortvinger. 
Hodet er forholdsvis stort og rundet, fasettøynene middelsstore, utstående. Pronotum er rundet med markerte bakhjørner, bredere enn langt. Dekkvingene er nokså jevnbrede, rundt dobbelt så lange som pronotum. Beina er nokså korte, gulaktige.

Levevis 
Artene kan finnes mellom mose og løvstrø ved bredden av bekker eller elver.

Utbredelse 
Slekten er utbredt i det vestlige Nord-Amerika.

Systematisk oversikt 

 Ordenen biller, Coleoptera
 Underordenen Polyphaga
 Overfamilien åtsel- og rovbiller, Staphylinoidea
 Familien kortvinger (Staphylinidae) Latreille, 1802
 Underfamilien punktøyekortvinger (Omaliinae) Macleay, 1825
 Stammen Anthophagini Thomson, 1859
 Slekten Artochia Casey, 1893
 Artochia californica Bernhauer, 1912
 Artochia productifrons Casey, 1893

Referanser

Kilder 
 bugguide.net - bildedatabase over nordamerikanske insekter

Eksterne lenker 
 

Punktøyekortvinger
Biller formelt beskrevet i 1893
Dyr formelt beskrevet av Thomas Lincoln Casey